cyanic-selkie/wikianc huggingface dataset:
ვილიანუევა-დე-ავილა
ვილიანუევა-დე-ავილა (Villanueva de Ávila) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ბურგოხონდო-ელ-ტიემბლო-სებრეროსის კომარკის შემადგენლობაში. ფართობი — 21 კმ². მოსახლეობა — 247 კაცი (2022 წ.).
სქოლიო
კატეგორია:ავილის მუნიციპალიტეტები
მანაგუის დეპარტამენტი
მანაგუის დეპარტამენტი — დეპარტამენტი ნიკარაგუაში. მისი ფართობია 3,672 კმ². 2012 წლის აღწერით მოსახლეობა შეადგენს 1 448, 271. დედაქალაქი — მანაგუა.
სქოლიო
კატეგორია:ნიკარაგუის დეპარტამენტები
ხალიდ ხალიფა
ხალიდ ხალიფა (დ. 1964) — სირიელი რომანისტი, სცენარისტი და პოეტი. სამჯერ იყო წარდგენილი არაბული ლიტერატურის საერთაშორისო პრემიაზე, მათ შორის ორჯერ ფინალისტებს შორის მოხვდა.
თავის შემოქმედებაში იგი ხშირად აკრიტიკებს სირიის ბაატისტურ მთავრობას, რის გამოც მისი წიგნები ქვეყანაში აკრძალულია
ბიოგრაფია
1964 წელს დაიბადა სირიის ქალაქ ალეპოში. სწავლობდა ალეპოს უნივერსიტეტში, რომელიც სამართლის ბაკალავრის ხარისხით დაამთავრა. იგი წერდა ლექსებს და უნივერსიტეტის ლიტერატურული ფორუმის წევრი იყო. 1993 წელს გამოაქვეყნა პირველი რომანი Haris al-Khadi'a. მეორე რომანი, „ბოშას ჩანაწერები“, 2000 წელს გამოქვეყნებიდან 4 წლის მანძილზე არაბ მწერალთა კავშირის მიერ იყო აკრძალული.
ხალიფა ცამეტი წლის განმავლობაში მუშაობდა თავის მესამე რომანზე Madih al-karahiya, რომელიც მოგვითხრობს, თუ როგორ აისახება სირიის მთავრობასა და მუსლიმთა საძმოს შორის ომი ერთ უბრალო ოჯახზე. 2006 წელს რომანი დამასკოში გამოქვეყნდა, ბეირუთში გამოქვეყნების შემდეგ კი იგი სირიის მთავრობამ აკრძალა.
2013 წელს კაიროში გამოქვეყნდა ხალიფას მეოთხე რომანი La sakakin fi matabikh hadhihi al-madina, რომლისთვისაც მან ნაჯიბ მაჰფუზის პრემია მიიღო.
2019 წელს მისი რომანი „სიკვდილი მძიმე შრომა“ თარგმნილი ლიტერატურის კატეგორიაში ეროვნული წიგნის ჯილდოს ფინალისტებს შორის მოხვდა.
სქოლიო
კატეგორია:სირიელი მწერლები
კორძაძე
საკუთარი სახელი კორძაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
კოტინგისებრნი
კოტინგისებრნი (Cotingidae) — ფრინველების ოჯახი ბეღურასნაირთა რიგისა. ოჯახი შეიცავს 30–35 გვარის 100-მდე სახეობას. მათი სხეულის სიგრძე 10-50 სმ აღწევს. გავრცელებულია ცენტრალურ და სამხრეთ ამერიკის ტროპიკულ ტყეებში. უმრავლესობას თავზე აქვს ნაირგვარი ფორმის ქოჩორი. თავზე ან ნისკარტის ძირში — ხორცოვანი კორძები და განსაკუთრებული ბუმბულის მოკაზმულობა. კოტინგისებრნის ქვედა ხორხს განსაკუთრებული აგებულება აქვს — ზოგი კოტინგისებრნი ფრინველებისათვის უჩვეულო ხმას გამოსცემს, რომელიც ზარის რეკვას, ღრიალს ან ზმუილს მოგვაგონებს. ბუდობენ ხის ფუღუროში, ზოგიერთი კლდეზე ამაგრებს ბუდეს, იკვებებიან მცენარეულობით, ხილით, კენკრით, ნაყოფით, მწერებით.
სქოლიო
* კატეგორია:ბეღურასნაირნი
ლუოდისი
ლუოდისი (Luodis) — მყინვარული წარმოშობის ტბა ჩრდილო-აღმოსავლეთ ლიეტუვაში, ზღვის დონიდან 150 მ სიმაღლეზე. ფართობი 13,2 კმ². მაქსიმალური სიღრმე 18,4 მ. საშუალო სიღრმე 6,7 მ. სანაპირო ხაზის სიგრძე 28,2 კმ. ტბაში არის 2 კუნძული. ნაპირები შემოსილია სხვადასხვა მცენარეულობით. არის თევზი.
რესურსები ინტერნეტში
კატეგორია:ლიეტუვის ტბები
დისკურსული ანალიზი
დისკურსული ანალიზი (Discourse analysis, DA) — თვისებრივი კვლევის მეთოდია, რომელიც შეისწავლის წერილობით და ზეპირ ტექსტებს მათი სოციალური კონტექსტის გათვალისწინებით. კონტექსტში კი დისკურსის სოციალური, პოლიტიკური, კულტურული და ისტორიული ფონი იგულისხმება, რომელიც სხვადასხვა ენობრივი საშუალებებით გადმოცემული მნიშვნელობის გასაგებადაა აუცილებელი. დისკურსული ანალიზი კომპლექსურ ლინგვისტურ ანალიზის ფორმაა, რომელმაც შეიძლება მრავალი ასპექტი მოიცვას, მაგალითად, ფსიქოლოგიური (კოგნიტური, კულტურულ-ისტორიული, სოციოკულტურული და ა.შ.), ლინგვისტური (გრამატიკული, ტექსტობრივი, სტილისტიკური და ა.შ.), სემიოტიკური (სემანტიკა, სინტაქტიკა, პრაგმატიკა და ა.შ.), ფილოსოფიური (პოსტ-სტრუქტურალური, დეკონსტრუქციული და ა.შ.) და ლოგიკური (არგუმენტაციული, რიტორიკული და ა.შ.).
დისკურსული ანალიზის გამოყენების სფერო
დისკურსული ანალიზით კვლევა მრავალ სხვადასხვა სფეროში გამოიყენება. შესაძლებელია მაგალითად, პოლიტიკური, მედიის, სამედიცინო, გენდერული, სოციოლოგიური და სხვა ტიპის დისკურსების კვლევა.
რა განსხვავებაა დისკურსულ ანალიზსა და გრამატიკულ ანალიზს შორის?
განსხვავებით გრამატიკული ანალიზისგან, რომელიც წინადადებების სტრუქტურას შეისწავლის, დისკურსული ანალიზი ადამიანების მიერ ენის გამოყენებას იკვლევს. კიდევ ერთი მნიშვნელოვანი განმასხვავებელი ნიშანი ისაა, რომ გრამატიკოსები თვითონ ქმნიან იმ მაგალითებს, რომლებსაც აანალიზებენ, დისკურსული ანალიზი კი რეალურ წერლიობით და ზეპირ ტექსტებს სწავლობს, რათა ენის აქტუალური გამოყენება გამოიკვლიოს. გრამატიკოსებმა, შესაძლოა, ტექსტები მხოლოდ ცალკეული ელემენტების, მაგალითად, დარწმუნების თეორიის ნიმუშების ამოსაკრებად შეისწავლონ, მაგრამ ტექსტის კულტურულ და სოციალურ კონტექსტს მხოლოდ დისკურსული ანალიზი ითვალისწინებს.
მიშელ ფუკოს დისკურსული ანალიზის თეორია
მიშელ ფუკოს განმარტებით „დისკურსი“ ისტორიულად პირობითი სოციალური სისტემაა, რომელიც წარმოქმნის ცოდნასა და მნიშვნელობას. ამასთანავე, სხვადასხვა დისკურსის წარმოქმნა სოციალურ წყობაში არსებული ძალაუფლების ურთიერთობების გავლენით ხდება.
თავდაპირველად მიშელ ფუკოს საკვლევი ინტერესის სფეროს „სისტემების ანალიზი“, მათ შორის, ჯანმრთელობის სისტემების, სექსუალობის და მმართველობის სისტემების კვლევა წარმოადგენდა. თუმცა 1960-1970-იან წლებში ევროპაში მიმდინარე სოციო-პოლიტიკურმა ცვლილებებმა მისი ფილოსოფიური და ფსიქოლოგური ანალიზის მიმართ ინტერესი ისტორიული ანალიზის მიმართ ინტერესით შეიცვალა. ის დაინტერესდა ცოდნისა და დისკურსის ჩამოყალიბების ანალიზით, რასაც ახლა ფუკოს „არქეოლოგიური ანალიზის“ სახელით მოიხსენიებენ. ასეთი ტიპის ანალიზი ისტორიაზე დაყრდნობთ სხვადახვა გამონათქვამებს შორის კავშირებს, ამ სისტემების დაჯგუფების გზებს და სისტემების წარმოქმნის პირობებს იკლვევს. არქეოლოგიური ანალიზი არ იკვლევს იმას თუ რა მოხდა წარსულში, არამედ აკვირდება იმ დისკურსულ პირობებს, რომლებშიც ეს მოვლენები ხდება. 1960-იანი წლების შემდეგ ფუკომ ენისა და დისკურსის ანალიზი ძალაუფლების ურთიერთობებზე („ძალაუფლება/ცოდნა“) დაკვირვებით და მათ ინდივიდზე ან საზოგადოებაზე გავლენის შესწავლით დაიწყო. ფუკო ამბობდა, რომ ძალუფლება ყველგანაა. განსხვავებით ძალაუფლების ტრადიციული გაგებისგან, რომელიც ძალაუფლებას განსაზღვრავდა იმ იარაღად, რომელსაც ადამიანები სხვა ინდივიდებთან დაპირისპირების ან მათი კონტროლის მიზნით იყენებდნენ, ფუკოსთვის ძალაუფლებას მოძრავი, წრიული ხასიათი აქვს და ადამიანების ურთიერთოებებით ყალიბდება. ის ასევე ამბობს, რომ ძალაუფლება განსაზღვრავს იმას თუ როგორ აღვიქვამთ საკუთარ თავებს და სხვა ინდივიდებს საზოგადოებაში. ძალაუფლება წარმოქმნის „დისკურსულ პრაქტიკებს“ ან „დისკურსულ ცოდნას“, რომელთა მიხედვითაც უნდა იმოქმედონ ადამიანებმა საზოგადოდ ჩამოყალიბებული წესების მიხედვით.
ფუკოს დისკურსული ანალიზის თეორია ძალაუფლებაზე დაკვირვებით იკვლევს თუ როგორ ყალიბდება სოციალური სამყარო მოცემულ დისკურსში. ეს თეორია დღესაც აქტიურად გამოიყენება სხვადსხვა პოლიტიკურ კვლევებში.
კრიტიკული დისკურსული ანალიზი
კრიტიკული დისკურსული ანალიზი (ინგლ. Critical Discourse Analysis — CDA) ინტერდისციპლინური კვლევის მეთოდია, რომელიც ენას მრავალი სხვადასხვა თეორიული და მეთოდოლოგიური მიდგომით იკვლევს. კრიტიკული დისკურსული ანალიზის მკვლევარები ენას, როგორც სოციალურ პრაქტიკას ისე აღიქვამენ და დისკურსში დაფარულ ძალაუფლების ურთიერთობებს და იდეოლოგიებს იკვლევენ. ისინი იზიარებენ ფუკოს დისკურსის თეორიას და თვლიან, რომ დისკურსი სოციალურად სტრუქტურირებული და სოციალურად განსაზღვრულია.
კრიტიკული დისკურსული ანალიზი მონაცემების კრიტიკული პოზიციიდან გაანალიზებით ლინგვისტურ და ფსიქოსოციალურ ანალიზებზე ერთი ნაბიჯით წინ დგას. კრიტიკული დისკურსული ანალიზი დომინანტურ და მასზე დაქვემდებარებულ დისკურსებს იკვლევს და აკვირდება სოციალური აქტორების მიერ გამოყენებულ წინააღმდეგობისა და მისაკუთრების ცნებებს. ამ მეთოდით დისკურსული ანალიზი აკვირდება თუ როგორ ადგენს სხვადასხვა დისკურსი სოციალურ ფენომენებს. კრიტიკული დისკურსული ანალიზისას მკვლევარები სვამენ შემდეგ კითხვებს:
კრიტიკული დისკურსული ანალიზი ხაზს უსვამს იმას, რომ იდეები, ფაქტები და ცოდნა არაა უცვლელი და დისკურსის ცვლილებასთან ერთად ისინიც ცვალებადია.
მულტიმოდალური კრიტიკული დისკურსული ანალიზი
მულტიმოდალური კრიტიკული დისკურსის ანალიზი (ინგლ. Multimodal Critical Discourse Analysis — MCDA) დისკურსის ანალიზის თეორიაა, რომელიც დისკურსში ენის გარდა სხვადასხვა სემიოტიკურ ნიშნებს სურათებს, დიაგრამებს, გრაფიკებს იკვლევს. ის გამოიყენება მრავალი სხვადასხვა სფეროს, მათ შორის, ბეჭდური მედიისა და ელექტრონული მედიის დისკურსების კვლევისას. მულტიმოდალური კრიტიკული ანალიზი სემიოტიკურ ნიშნებზე დაკვირვებით დისკურსის მნიშვნელობას იკვლევს. ამ ანალიზური მეთოდის ფუძემდებლები არიან ისეთი მკვლევარები, როგორებიც არიან განთერ კრესი და თეოდორ ვან ლიუვენი, ბობ ჰოდჯი, კეი ო'ჰალორანი, მაიკლ ბალდრი და პოლ თიბაულთი. ამ თეორიტიკოსებმა დაიწყეს იმის კვლევა, თუ როგორ აყალიბებენ მნიშვნელობას ენა, სურათები და კომუნკიაციის სხვა საშუალებები ერთობლივად. მათი აზრით, მაიკლ ჰალიდეის სისტემატურ ფუნქციურ თეორიაში შემოთავაზებული ლინგვისტური ანალიზის პრინციპები, რომლებიც კრიტიკულ დისკურულ ანალიზს დაედო სათავედ, სავსებით შესაძლებელია, რომ გამოყენებულ იყოს ვიზუალური კომუნიკაციის საშუალებებთან მიმართებაშიც.
კრიტიკული დისკურსული ანალიზის მსგავსად მულტიმოდალური დისკურსული ანალიზის მიმდევრებიც მიიჩნევენ, რომ ვიზუალური კომუნიკაციის საშუალებები საზოგადოების მიერ ყალიბდება და ისინი გავლენას ახდენენ საზოგადოებაზე. მულტიმოდალური კრიტიკული დისკურსული ანალიზი ასევე იკვლევს თუ რა როლი აქვთ ვიზუალურ სემიოტიკურ ნიშნებს ძალაუფლების ურთიერთობებში.
სქოლიო
1. Nordquist, Richard. „Understanding the Use of Language Through Discourse Analysis.“ ThoughtCo. thoughtco.com/discourse-analysis-or-da-1690462 (14.12.2021)
2. Bhatia Vijay K, John Flowerdew, Rodney H. Jones. 2008. Advances in Discourse Studies. Abingdon: Routledge Press.
3. Khan, Tauhid Hossain, Ellen MacEachen. 2021. Foucauldian Discourse Analysis: Moving Beyond a Social Constructionist Analytic. International Journal of Qualitative Methods. (January)
4. Melissa N.P. Johnson, Ethan McLean. 2020. Discourse Analysis. International Encyclopedia of Human Geography. Elsevier.
5. Kirsty Williamson, Lisa M. Given, Paul Scifleet. 2018. Research Methods (Second Edition). Chandos Publishing.
6. Atalay, Gül. 2015. USE OF MULTIMODAL CRITICAL DISCOUSE ANALYSIS IN MEDIA STUDIES. The Online Journal of Communication and Media. No. 3 (July): 40-43. კატეგორია:სოციოლინგვისტიკა კატეგორია:ენათმეცნიერება კატეგორია:დისკურსული ანალიზი
906
თარიღი უცნობია
*
სამოილოვკა (ბაშკირეთი)
სამოილოვკა (Самойловка; Самойловка) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 273 ადამიანი. რაიონულ ცენტრ მელეუზიდან დაშორებულია 5 კილომეტრით. უახლოესი რკინიგზის სადგურია მელეუზი, რომელიც დაშორებულია 5 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (63%).
Tiger II
მინი|300პქ|Tiger II, ბუდაპეშტი, 1944 წელი Tiger II — მეორე მსოფლიო ომის დროინდელი მძიმე ტანკი, რომლის წარმოება 1945 წელს დაიწყო. ტანკის სრული სახელი არის Panzerkampfwagen Tiger Ausf B. შემოკლებით Tiger B. ცნობილი როგორც "მეფე ვეფხვი" (King Tiger) მოკავშირეთა ჯარისკაცებისთვის, და ასევე ცნობილი არაფორმალური სახელით Königstiger (გერმანული სახელია და ბენგალურ ვეფხვს ნიშნავს)
Tiger II არის გაუმჯობესებული ვარიანტი Tiger I-ის რომელიც აერთიანებს ამ უკანასკნელის სქელ ჯავშანს და პანტერას (Panther) საშუალო ტანკზე გამოყენებულ დახრილ ჯავშანს. ტანკი თითქმის 70 ტონას იწონიდა და წინიდან დაცული იყო 100-185 მილიმეტრის სისქის ჯავშნით. იგი შეიარაღებული იყო გრძელლულიანი 8,8 სანტიმეტრის KwK 43 L/71 ტანკსაწინააღმდეგო ქვემეხით. შასს ასევე საფუძვლად დაედო Jagdtiger-ის უნაკლო ტანკსაწინააღმდეგო მანქანას Jagdpanzer.
განვითარება
Tiger II-ის დიზაინის შემუშავება დაიწყო 1937 წელს. საწყისი დიზაინისთვის დაკვეთა მისცეს კომპანია Henschel-ს. 1939 წელს მოჰყვა კიდევ ერთი დიზაინის კონტრაქტი და გადაეცა Porsche-ს. ორივე პროტოტიპს ჰქონდა იგივე ლულა რომელზეც იმაშავა კომპანია Krupp-მა. ძირითადი განსხვავებები იყო კორპუსში, ტრანსმისიაში, დამუხრუჭებასა და საავტომობილო მახასიათებლებში.
Henschel-ის ვერსიაში გამოყენებული იყო ჩვეულებრივი კორპუსის დიზაინი დახრილი ჯავშნით, რომელიც წააგავდა პანტერის ტანკის განლაგებას. მას ჰქონდა უკან დამაგრებული ძრავა და იყენებდა ცხრა ფოლადის ღეროს, ოთხმოცი სანტიმეტრის დიამეტრის გადახურულ გზის ბორბალს თითო მხარეს შიდა ზამბარით, განივი ბრუნვის ზოლებზე დამონტაჟებული, ორიგინალი Henschel-ის დიზაინის Tiger I-ის ანალოგიურად. მოვლის გამარტივებისთვის. თუმცა, როდესაც იგივე ფოლადისგან იგივე გზის ბორბლები გამოიყენებოდა მოგვიანებით კი Tiger I-ის კორპუსებზე. სრული Schachtellaufwerk რეზინის რგოლებით საგზაო ბორბლების სისტემა, რომელიც გამოიყენებოდა თითქმის ყველა გერმანულ ნახევარტრასაზე, იყენებდა შერეულ დიზაინს, რომელიც მოგვიანებით მემკვიდრეობით მიიღო Tiger I და Panther-ის ადრეული წარმოების ვერსიებმა.
წარმოება
Tiger II-ის წარმოება მეორე მსოფლიო ომის დროს მიმდინარეობდა, რაც მათ საშაულებას არ აძლევდა რომ დიდი რაოდენობით ეწარმოებინათ, რისი მიზეზიც იყო მოკავშირეთა ხშირი დაბომბვები. მათ შორისაა 1944 წელს 22 სექტემბრიდან-7 ოქტომბრამდე მომხდარი დარბევა რომელმაც გაანადგურა Henschel-ის ქარხნის 95%. საბოლოო ჯამში ნაცისტებმა 1943-1945 წლამდე შეძლეს მხოლოდ 657 ასეთი ტანკის წარმოება. თითოეულის შესაქმნელად საჭირო იყო 300 000 ადამიანური საათი რაც ღირდა 800 000 რაიხსმარკი იგივე 300 000 ამერიკული დოლარი (რაც დღეს-დღეობით 4,600,000 ამერიკული დოლარის ექვივალენტია)
საბრძოლო ისტორია
აღმოსავლეთ ფრონტზე პირველად 1944 წლის 12 აგვისტოს გამოიყენეს 501-ე პანტერების მძიმე ბატალიონში რომელმაც წინააღმდეგობა გაუწია ლვოვ-სანდომიერცის შეტევას. თავდასხმა მოხდა საბჭოთა ხიდზე მდინარე ვისტულაზე ბარანოვ სანდომიერსკის მახლობლად. ოგლედოვის გზაზე სამი Tiger II განადგურდა რამდენიმე T-34-85-ის მიერ. იმის გამო, რომ გერმანელმა ტანკებმა განიცადეს საბრძოლო მასალის აფეთქება, რამაც გამოიწვია ეკიპაჟის მრავალი წევრის დაღუპვა, ძირითადი იარაღი აღარ იყო დაშვებული კოშკის შიგნით, რამაც შეამცირა ტევადობა 68-მდე. 501-ე ბატალიონის თოთხმეტი Tiger II განადგურდა ან ხელში ჩაიგდეს  11-დან 14 აგვისტომდე საბჭოთა T-34-85 და IS-2 ტანკებით ასევე ISU-122 თავდასხმის იარაღით არასასიამოვნო ქვიშიან რელიეფზე. სამი ოპერატიული Tiger II-ის დაჭერამ საბჭოთა კავშირს საშუალება მისცა ჩაეტარებინათ ტესტები კუბინკაზე და შეეფასებინათ მისი ძლიერი და სუსტი მხარეები.
Tiger II ასევე გამოიყენებოდა მნიშვნელოვანი რაოდენობით, განაწილებული იყო ოთხ მძიმე პანცერ ბატალიონში, არდენების შეტევის დროს (ასევე ცნობილი როგორც "ბლუგის ბრძოლა") 1944 წლის დეკემბერში. სულ მცირე 150 Tiger II იყო წარმოდგენილი, (მთლიანი წარმოების თითქმის მესამედი) უმეტესობა დაიკარგა შეტევის დროს.
ზოგიერთი Tiger II ასევე იმყოფებოდა საბჭოთა ვისლა-ოდერის და აღმოსავლეთ პრუსიის შეტევების დროს 1945 წლის იანვარში, ასევე გერმანიის შეტევისას ბალატონის ტბაზე შეტევის დროს უნგრეთში 1945 წლის მარტში, ზელოუს სიმაღლეების ბრძოლაში. 1945 წლის აპრილში ბერლინის ბრძოლისას ომის დასასრულს.
რესურსები ინტერნეტში
კატეგორია:გერმანიის ტანკები
მალგობეკი
მალგობეკი (ინგუშ. МагӀалбике, ჩეჩ. Малхабек) — ქალაქი რუსეთის ფედერაციის ინგუშეთის რესპუბლიკაში.
მალგობეკი რესპუბლიკური მნიშვნელობის ქალაქია, რომელიც ქმნის ამავე სახელწოდების მუნიციპალურ ფორმირებას, ქალაქ მალგობეკს, რომლის შემადგენლობაში ერთადერთი დასახლებული პუნქტი ურბანული ოლქის სტატუსის მქონე არის.
ტოპონიმი
ტოპონიმი „მალგობეკი“ ტერკის ქედის დასავლეთი ნაწილისთვის უმთავრესად ითვლება და ერთ-ერთი ვერსიით, ყაბარდოული ენიდან მომდინარეობს. მელგებეგი არის რთული სიტყვა, რომელიც შედგება მელისგან - „ცხვარი“, გამომწვევი ge-ის პრეფიქსი და ზმნის ფესვი - „ადიდება“ (ნიშნავს „შხამისგან ადიდება“) ..
სხვა ვერსიით, ქალაქის სახელწოდება მოდის მაგიალ-ბეკის ტრაქტის სახელიდან, რომლის ადგილას სავარაუდოდ გაჩნდა ქალაქი. ინგუშურიდან ეს ტოპონიმი ითარგმნება, როგორც „ჯარის უმაღლესი მეთაური“ და ამ მიწების ყოფილი მფლობელის ტიტულამდე აიყვანება.
გეოგრაფია
ქალაქი მდებარეობს ალხანჩურტის ხეობაში, ტერსკის ქედის სამხრეთ კალთაზე, რესპუბლიკის დედაქალაქიდან - ქალაქ მაგასთან 40 კილომეტრში (სწორი ხაზით).
მალგობეკი მდებარეობს ხეობის დასავლეთ ნაწილში, ქალაქის დასავლეთით ვიწროვდება, ჩრდილოეთიდან ზეწოლა ტერსკის ქედით, ხოლო სამხრეთიდან სუნჟას ქედით და მისი ერთ-ერთი წახნაგით (მთა არიკ-პაპცა - 510,9 მ), სოფელ „ნიჟნი კურპისკენ“ (ყაბარდო-ბალყარეთი).
ქალაქის ტერიტორია (და შესაბამისი ურბანული უბანი) მოიცავს არა მხოლოდ თავად მალგობეკს, არამედ მალგობეკ-გორსკის ზეთის საბადოზე მდებარე ყველა მიმდებარე ნავთობპროდუქტების მწარმოებელ სოფლებს და ტერიტორიებს, რომლებიც მდებარეობს ტერსკის ქედის მწვერვალზე, ჩრდილოეთით და ჩრდილო-დასავლეთით.
კომპანია „ინგუშნეფტეგაზპრომის“ ნავთობპროდუქტების გარდა, ქალაქის ინდუსტრიაში შედის ხის და საკვებთან დაკავშირებული ინდუსტრიები.
ისტორია
მეორე მსოფლიო ომის დროს, მალგობეკი გერმანულმა ძალებმა დაიპყრეს 1942 წლის 12 სექტემბრიდან შაბათს, 1943 წლის 3 იანვრამდე, როდესაც იგი წითელმა არმიამ დაიბრუნა. 2007 წლის ოქტომბერში მალგობეკს მიენიჭა სამხედრო დიდების ქალაქის სტატუსი რუსეთის პრეზიდენტის ვლადიმერ პუტინის ბრძანებით, მიზეზი კი აღნიშნული ქალაქის საზღვრებთან ადგილობრივებმა გერმანული ძალების გმირულა შეჩერება შეძლეს.
1990-იან წლებში მეზობელი ომით განადგურებული ჩეჩნეთის რესპუბლიკიდან ლტოლვილთა ნაკადის გამო ქალაქის მოსახლეობა გაორმაგდა.
კლიმატი
მალგობეკში მოქმედებს ტენიანი კონტინენტური კლიმატი.
მოსახლეობა
2019 წლის 1 იანვრის მონაცემებით, მოსახლეობის რაოდენობის მიხედვით, ქალაქი რუსეთის ფედერაციის 1115 ქალაქიდან 406-ე ადგილზე იყო.
რუსეთის ეკონომიკური განვითარების სამინისტროს პროგნოზის მიხედვით, მოსახლეობა იქნება: მალგობეკი სიდიდით მეოთხე დასახლებაა ინგუშეთში ნაზრანის, სუნჯას და ყარაბულაკის შემდეგ.
სქოლიო
კატეგორია: რუსეთის ფედერაცია კატეგორია: ინგუშეთის რესპუბლიკის ქალაქები კატეგორია: კავკასია
კრასნაია-პოლიანა
thumb|right|250px|კრასნაია პოლიანას ხედი მთა აიბღადან კრასნაია-პოლიანა (Кра́сная Поля́на, ლიტერატურულად: "წითელი მინდვრები"; Гәбаадәы, ‘atquaj) — დაბა, რომელიც მდებარეობს რუსეთის მხარის კრასნოდარის შემადგენლობაში. ეს ადგილი მოქცეულია ქალაქ სოჭის აგლომერაციაში. კრასნაია პოლიანა გაშენებულია კავკასიონის დასავლეთ ნაწილში, 600 მეტრ სიმაღლეზე. ამ ადგილს ტურისტული მნიშვნელობა აკისრია, დაბის სიახლოვეს მდებარეობს მდინარე მზიმთა, ხოლო აქედან 39 კილომეტრში მდებარეობს შავი ზღვა და ადლერის სანაპიროები. კრასნაია პოლიანიას ძველი სახელები იყო: არტკუადჟი, კბადე და რომანოვსკი. ამ დასახლებულ პუნქტს დაბის სტატუსი მიენიჭა 1950 წელს. 2002 წლის აღწერის შედეგად, კრასნაია პოლიანას მოსახლეობა შეადგენს 3,969 ადამიანს, 1989 წლის აღწერის შედეგად კი აქ სახლობდა 3 300 ადამიანი. კრასნაია პოლიანა მოქცეულია იმ ტერიტორიების სიაში სადაც უნდა გაიმართოს 2014 წლის სოჭის ზამთრის ოლიმპიური თამაშები.
ისტორია
აქ აღმოჩენილია უძველესი დოლმენი. ამ დაბის ტერიტორიაზე უძველესი დროიდან სახლობდნენ აფხაზები და საძები.
კრასნაია პოლიანას ტერიტორიაზე იმართებოდა კავკასიის ომი, უკანასკნელი ბრძოლა კი 1864 წლის 2 ივნისს გაიმართა. ამ ომში ჩრდილო კავკასიელები დამარცხდნენ, რასაც მოჰყვა ადგილობრივი მცხოვრებლების გადასახლება ოსმალეთის იმპერიაში. ამ ადგილებში რუსეთის იმპერიამ რუსი მოსახლეობა ჩაასახლა.
რესურსები ინტერნეტში
კატეგორია:სოჭი
მაჭახლისპირი
მაჭახლისპირი — სოფელი აჭარის ავტონომიურ რესპუბლიკაში, ხელვაჩაურის მუნიციპალიტეტში (აჭარისწყლის თემი). მდებარეობს მდინარეების მაჭახელისწყლისა და ჭოროხის შესართვათან. ზღვის დონიდან 240 მ, ბათუმიდან 23 კმ. 2014 წლის აღწერის მონაცემებით სოფელში ცხოვრობს 175 კაცი.
სქოლიო
კატეგორია:ხელვაჩაურის მუნიციპალიტეტის სოფლები
ტალღა
ფიზიკაში ტალღა არის შეშფოთება, რომელიც ვრცელდება სივრცეში და დროში, როგორც წესი ენერგიის გადატანით. მექანიკური ტალღა არის ტალღა, რომელიც მის მიერ გამოწვეული დეფორმაცით გამოწვეული დამაბრუნებელი ძალის არსებობის გამო ვრცელდება გარემოში. მაგალითად, როდესაც ბგერითი ტალღა ვრცელდება ჰაერში, მოლეკულები გადაადგილდებიან და ეჯახებიან თავიანთ მეზობლებს. ეს უკანასკნელები ასევე გადაადგილდებიან და ეჯახებიან ახალ მოლეკულებს და ა. შ. მაგრამ ამ დაჯახებების შედეგად მოლეკულა იწყებს უკან მოძრაობას, რაც ქმნის აღმდგენ ძალას. შედეგად ტალღა ვრცელდება და გადააქვს ენერგია ერთი წერტილიდან მეორეში, ისე რომ ხშირად არ ხდება ნივთიერების გადატანა. მექანიკურ ტალღებში ნაწილაკები ან სხვე ელემენტები როგორც წესი ასრულებენ რხევით მოძრაობებს გარკვეული მდგომარეობის (წონასწორობის მდგომარეობა) ირგვლივ. თუ სურათზე მოცემულ ტალღებზე ტივტივას მოვათავსებთ, შეიძლება დავრწმუნდეთ, რომ ტივტივა იმოძრავებს ზევით და ქვევით ვერტიკალური მიმართულებით, მაშინ როდესაც ტალღა ზედაპირის პარალელურად ვრცელდება.
ტალღების ვაკუუმშიც ვრცელდება. ასეთი ტალღის მაგალითია ელექტრომაგნიტური ტალღა.
განმარტება
ტალღის განმარტება არ არის ცალსახა. როგორც წესი ტალღა მოიაზრება როგორც სივრცეში რაიმე შეშფოთების გავრცელება ნივთიერების გადატანის გარეშე. ტალღაში შეშფოთების ენერგია ვრცელდება მისი წყაროდან, თუმცა ეს თვისებაც აუცილებელი ტალღის არსებოვისათვის. მაგალითად მდგარ ტალღაში ენერგია თანაბრად ვრცელდება ორივე მიმართულებით. ასევე, აღსანიშნავია, რომ ელექტრომაგნიტური ტალღა გავრცელებისთვის არ საჭიროებს გარემოს/ნივთიერებას და ვაკუუმშიც ვრცელდება.
მახასიათებლები
პერიოდული ტალღის პროფილს აქვს მაქსიმუმები და მინიმუმები. ტალღები არსებობს გრძივი და განივი. განივი ტალღა არის ტალღა, რომელშიც შეშფოთების ვიბრაციის მიმართულება გავრცელების მიმართულების პერპენდიკულარულია (მაგალითად ელექტრომაგნიტური ტალღა). გრძივი ტალღა არის ტალღა, რომელშიც შეშფოთების ვიბრაციის მიმართულება გავრცელების მიმართულების პარალელურია (მაგალითად ბგერითი ტალღა).
ზედაპირულ ტალღაში ნაწილაკები ელიფსურ ტრაექტორიაზე მოძრაობენ (იხ. სურათი), ამიტომ ტალღის ეს ტიპი არ განეკუთვნება მარტივ განივ ტალღის ტიპს.
[[სურათი:Wave motion-i18n-mod.svg|მინი|140პქ|right| A = ღრმა წყალში. B = მეჩხერ წყალში. სითხის ნაწილაკების ელიფსური მოძრაობა სულ უფრო ბრტყელი ხდება წყლის სიღრმის შემცირებისას.
1 = ტალღის გავცელება
2 = მაქსიმუმი
3 = მინიმუმი]]
სხვადასხვა ტიპის ტალღებს ახასიათებთ მსგავსი ფიზიკური მოვლენები:
პოლარიზაცია
განივ ტალღებს შეიძლება გააჩნდეთ პოლარიზაცია, თვისება, რომელიც აღწერს რხევის (ვიბრაციის) ორიენტაციას. მაგალითად ელექტრომაგნიტური ტალღა ხასიათდება პოლარიზაციით.
გრძივ ტალღებს პოლარიზაცია არ გააჩნიათ, რადგან მათი რხევის მიმართულება გავრცელების მიმართულებას ემთხვევა.
მაგალითები
ტალღური მოძრაობის მაგალითება:
სინუსოიდალური ტალღა
ტალღური რიცხვი k, დაკავშირებულია ტალღის სიგრძესთან შემდეგნაირად:
პერიოდი T არის ტალღის ტალღის ერთი სრული ციკლის დრო. სიხშირე f (ხშირად ასევე აღინიშნება როგორც ν ) არის პერიოდების რაოდენობა დროის ერთეულში და იზომება ჰერცებში. ამ ორ მახასიათებელს შორის ასეთი კავშირია:
ტალღის კუთხური სიხშირე ω არის რადიანების სიხშირე წამში (ანუ რადიანებში გაზომილი ფაზის ცვლილება 1 წამში). ის სიხშირესთან შემდეგ კავშირშია:
სინუსოიდალური ტალღის სიგრძე λ, რომელიც მუდმივი v სიჩქარით ვრცელდება არის:
სადაც v არის ფაზური სიჩქარე, ხოლო f სიხშირეა.
ტალღური განტოლება
ტალღური განტოლება არის კერძო წარმოებულებიანი დიფერენციალური განტოლება რომელიც აღწერს ტალღის გავრცელებას ისეთ გარემოში, სადაც მისი გავრცელების სიჩქარე არ არის დამოკიდებული ტალღის სიგრძეზე და ამპლიტუდაზე (წრფივი გარემო).
კერძოდ, განვიხილოთ ერთგანზომილებიანი ამოცანა, მაგალითად ტალღის გავრცელება სიმში x ღერძის გასწვრივ v სიჩქარით და u ამპლიტუდით (რომელიც ზოგადად დამოკიდებულია როგორც x-ზე, ასევე t-ზე). ასეთ შემთხვევაში ტალღურ განტოლებას აქვს სახე
ამ განტოლების ზოგადი ამონახსნი ნაპოვნი იქნა დ'ალამბერის მიერ და ცნობილია, როგორც დ'ალამბერის ფორმულა:
შრედინგერის განტოლება
კვანტურ მექანიკაში შრედინგერის განტოლება აღწერს ნაწილაკების ტალღის მაგვარ თვისებებს. ამ განტოლების ამონახსენი არის ტალღური ფუნქცია, რომელიც ახასიათებს ამა თუ იმ წერტილში ნაწილაკის ყოფნის ალბათობას.
ტალღური პაკეტი და დე ბროილის ტალღის სიგრძე
ლუის დე ბროილის ჰიპოთეზის თანახმად ყველა ნაწილაკს რომელსაც აქვს იმპულსი შეესაბმება ტალღის სიგრძე
სადაც h არის პლანკის მუდმივა, და p არის ნაწილაკის იმპულსი. ეს ჰიპოთეზა შეადგენდა კვანტური მექანიკის ერთ-ერთ ფუძემდებლურ დებულებას. დღეს ამ ტალღის სიგრძეს დე ბროილის ტალღის სიგრძე ეწოდება.
ტალღა, რომელიც აღწერს ასეთი ნაწილაკის მოძრაობას k-ს პარალელური მიმართულებით მოიცემა შემდეგი ტალღური ფუნქციით:
სადაც ტალღის სიგრძე განისაზღვრება k ტალღური რიცხვის მეშვეობით შემდეგნაირად:
ხოლო იმპულსი:
თუმცა ასეთნაირად განმარტებული ტალღა არ არის ლოკალიზებული სივრცეში და შესაბამისად ვერ აღწერს ნაწილაკს, რომელსაც გარკვეული მდებარეობა აქვს. ამ წინააღმდეგობის დასაძლევად დე ბროილმა ივარაუდა, რომ ნაწილაკს შეესაბამება სხვადასხვა ტალღის სიგრძის ტალღების სუპერპოზიცია - ტალღური პაკეტი, რომელიც სივრცეში ლოკალიზებულია. ასეთი ტალღური პაკეტები კვანტურ მექანიკაში გამოიყენება ნაწილაკის ტალღური ფუნქციის აღსაწერად. პაკეტში ტალღურ რიცხვს არ აქვს ფიქსირებული მნიშვნელობა - ის განსხვავებული ტალღის სიგრძის ტალღების ნარევს წარმოადგენს.
ლოკალიზებული ნაწილაკის აღმწერ ტალღურ ფუნქციად ხშირად იღებენ გაუსური ფორმის პაკეტს. გაუსურ ტალღურ ფუნქციას ψ შეიძლება ჰქონდეს ასეთი სახე
რაღაცა საწყის t = 0 მომენტში, სადაც საშუალო ტალღის სიგრძე დაკავშირებულია საშუალო საშუალო ტალღურ ვექტორთან k0 როგორც λ0 = 2π / k0. ფურიე ანალიზის თეორიიდან, და ჰაიზენბერგის განუზღვრელობის პრინციპიდან (კვანტურ მექანიკაში) ცნობილია, რომ რაც უფრო ლოკალიზებულია პაკეტი სივრცეში, მით უფრო მეტი სხვადასხვა ტალღის სიგრძის ტალღებბს მოიცავს იგი. გაუსური ფუნქციის ფურიეს გარდაქმნა ისევ გაუსური ფუნქციაა. მაგალითად, თუ გაუსურ ფუნქციას აქვს სახე:
მისი ფურიე გარდაქმნა არის:
right|მინი|მოდულირებული ტალღის მომვლები (წითელი წირი).
მოდულირებული ტალღა
ტალღის ამპლიტუდა შეიძლება იყოს მუდმივი, ან მოდულირებული ანუ იცვლებოდეს დროში ან სივრცეში. ამპლიტუდის ცვლილების აღმწერ კონტურს ტალღის მომვლები ეწოდება. მათემატიკურად მოდულირებული ტალღა შეიძლება ასე ჩაიწეროს
სადაც A(x,\ t) არის მოდულირებული ამპლიტუდა, k არის ტალღური რიცხვი და \phi არის ფაზა. თუ ჯგუფური სიჩქარე (იხ. ქვევით) არ არის დამოკიდებული ტალღის სიგრძეზე, მაშინ ეს განტოლება მარტივდება და იღებს სახეს
ფაზური და ჯგუფური სიჩქარე
ტელღის ყველაზე მარტივი ტიპი, ბრტყელი ტალღა, ასე ჩაიწერება:
თუ ექსპონენტის არგუმენტს ასე გადავწერთ, (kx −ωt) = (2π/λ)(x − vt), ცხადი გახდება, რომ ეს განტოლება აღწერს λ = 2π/k ტალღის სიგრძის შეშფოთების გავრცელებას x-ღერძის გასწვრივ მუდმივი ფაზური სიჩქარით vp:
ახლა განვიხილოთ ლოკალიზებული ტალღური პაკეტის გავრცელება, რომელიც მაგალითად მოიცემა ასეთი განტოლებით:
მდგარი ტალღა
მდგარი ტალღა ეწოდება ისეთ ტალღას, რომელსაც მუდმივ მდებარეობაში რჩება. ასეთ მოვლენას შეიძლება ადგილი ჰქონდეს ორი მიზეზის გამო: თუ გარემო მოძრაობს ტალღის გავრცელების საპირისპირო მიმართულებით, ან ორი საპირისპირო მიმართულებით გავრცელებადი ტალღის ინტერფერენციის შედეგად.
ტოლი ამპლიტუდისა და სისხშირის ორი საწინააღმდეგო მიმართულებით გავრცელებადი ტალღის ჯამი წარმოადგენს მდგარ ტალღას. მდგარი ტალღა ხშირად ჩნდება ისეთ სიტუაციებში, როდესაც საზღვარი აღარ აძლევს ტალღას გავრცელების საშუალებას, ტალღა ირეკლება და ბუნებრივად ქმნის საწინააღმდეგოდ გავრცელებულ ტალღას. ასეთი მოვლენა ხშირად დაიმზირება სიმიან მუსიკალურ ინსტრუმენტებში.
გავრცელება სიმში
სიმში გავრცელებადი ტალღის სიჩქარე (v) პირდაპირ პროპორციულია სიმის დაჭიმულობისა (T) და წრფივი სიმკვრივის (μ) ფარდობიდან ფესვისა:
სადაც წრფივი სიმკვრივე μ  არის სიმის ერთეულოვან სიგრძის მასა.
რესურსები ინტერნეტში
კატეგორია:რადიოფიზიკა კატეგორია:ტალღოვანი მოვლენები
დავით ნატროშვილი (მრავალმნიშვნელოვანი)
დავით ნატროშვილი შეიძლება აღნიშნავდეს:
Crassispira greeleyi
სქოლიო
კატეგორია:მუცელფეხიანები
ხატისსოფელი
ხატისსოფელი (ყოფ. წითელსოფელი) — სოფელი საქართველოში, ქვემო ქართლის მხარის ბოლნისის მუნიციპალიტეტში. რაჭისუბნის თემის შემადგენლობაში. მდებარეობს მდინარე ბოლნისისწყლის (მაშავერის მარჯვენა შენაკადი) ხეობაში. ზღვის დონიდან 560 მეტრ სიმაღლეზე. ქალაქ ბოლნისიდან დაშორებულია 8 კილომეტრით. 2014 წლის აღწერის მონაცემებით სოფელ ხატისსოფლის მოსახლეობა შეადგენს 387 ადამიანს.
სქოლიო
კატეგორია:ბოლნისის მუნიციპალიტეტის სოფლები
გოტიე (მუსიკოსი)
ვაუტერ დე ბაკერი (დ. 1980 წლის 21 მაისს), უფრო ცნობილი სასცენო სახელით გოტიე (Gotye) — ბელგიელი და ავსტრალიელი მულტი-ინსტრუმენტალისტი მუსიკოსი და სიმღერის ავტორი/მომღერალი. სასცენო სახელი Gotye აღებულია Gauthier-სგან, რაც „ვალტერის“ ან „ვაუტერის“ ფრანგული ეკვივალენტი. მომღერლის ვოკალს ხშირად ადარებენ პიტერ გებრიელისა და სტინგის ხმებს.
გოტიეს დამოუკიდებლად გამოცემული აქვს სამი სტუდიური ალბომი და ერთი ალბომი პირველი ორი ალბომის სიმღერების რემიქსებით. იგი შედის მელბურნულ ტრიო The Basics-ში, რომელსაც 2002 წლიდან დამოუკიდებლად აქვს გამოცემული 3 სტუდიური ალბომი. გოტიეს 2001 წლის სინგლი „Somebody That I Used to Know“ ბილბორდის ცხელი ასეულის პირველ ადგილზე მოხვდა და იგი იქცა რიგით მეხუთე ავსტრალიელ მუსიკოსად, რომელმაც ეს მოახერხა და რიგით მეორე ბელგიელად, 1963 წელს The Singing Nun-ის შემდეგ. ავსტრალიული მუსიკის დაჯილდოებაზე მან ხუთი პრიზი მიიღო. ნომინირებული იყო 2011 წლის MTV-ს ევროპულ მუსიკალურ ჯილდოზე, საუკეთესო მომღერლის წოდებაზე აზიასა და წყნარი ოკეანეს ტერიტორიაზე. 2013 წელს მიიღო სამი „გრემი“ - წლის ჩანაწერისათვის, წლის საუკეთესო პოპ-დუეტის/ჯგუფის შესრულების („Somebody That I Used to Know“) და საუკეთესო ალტერნატიული ალბომისთვის (Making Mirrors).
სქოლიო
კატეგორია:დაბადებული 1980 კატეგორია:ავსტრალიელი როკ-მომღერლები კატეგორია:ბელგიელი მუსიკოსები კატეგორია:ბელგიელი მომღერლები
რეკა (ოჩამჩირის მუნიციპალიტეტი)
რეკა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, სამურზაყანოს დაბლობის გორაკ-ბორცვიან ჩრდილო-დასავლეთ ზოლში. თემის ცენტრი (სოფლები: საჩინო, ჯგერიანი). ზღვის დონიდან 100 მ, ოჩამჩირიდან 18 კმ, ტყვარჩელიდან (უახლოესი რკინიგზის სადგური) 8 კმ. 2008 წლიდან ოკუპირებულია რუსეთის ფედერაციის მიერ.
სოფლის აღმოსავლეთ განაპირა ნაწილში დგას ქართული ხუროთმოძღვრების ძეგლი – დიდი ნაციხარი. გეგმით ოვალური ნაგებობა რთულ რელიეფზე მდებარეობს. იგი შედგებოდა ორი ნაწილისაგან. აღმოსავლეთი ნაწილი ძლიერ დანგრეულია. დასავლეთი ნაწილის შუაში აღმართულია XIV საუკუნის გეგმით სწორკუთხა საკურთხევლიანი ეკლესია, რომლის სამხრეთი მინაშენის ქვეშ კრიპტები იყო მოთავსებული. ეკლესიის კარ-სარკმლებს ჩუქურთმები ამკობდა. სოფლის ჩრდილო-დასავლეთ მხარეს მეორე ციხის ნანგრევებია. გალავანი კონტრფორსებით იყო გამაგრებული. დასავლეთ ნაწილში ჩართულია ნახევრად წრიული კოშკი. შუა ეზოში მცირე ზომის დარბაზული ეკლესიის ნანგრევებია. მესამე ციხე ჩრდილოეთიდან მომავალ გზას დარაჯობდა. სამივე ციხე ადრინდელ შუა საუკუნეებს მიეკუთვნება.
ლიტერატურა
კატეგორია:რეკის თემის სოფლები
პლაზმოდიუმი
thumb| პლაზმოდიუმი (Plasmodium) — პარაზიტული უმარტივესების გვარი ჰემოსპორიდიების რიგისა. შეიცავს 60-ზე მეტ სახეობას, რომლებიც ხერხემლიანებისა და ადამიანის პარაზიტებია და იწვევენ მალარიას. პლაზმოდიუმის გადამტანია მალარიის კოღო Culicidae-თა ოჯახისა. კოღოს კბენისას ნერწყვთან ერთად მასპინძლის ორგანიზმში ხვდებიან პლაზმოდიუმები სპორპზოიტების სახით. ისინი იჭრებიან სისხლძარღვთა ენდოთელიუმში ან ღვიძლში, სადაც შიზოგონიის გზით იძლევიან უამრავ პატარა ერთუჯრედიან მეროზოიტს, რომლებიც იჭრებიან ერითროციტებში. აქ ისინი მრავალჯერ განიცდიან შიზოგონიას და შემდეგ გამოდიან სისხლში. მეროზოიტების ნაწილი იჭრება ახალ ერითროციტებში და გარდაიქმნება მდედრ (მაკრო-) და მამრ (მიკრო-) გამეტოციტებად.
მაკროგამეტოციდები მასპინძლის ორგანიზმშივე გარდაიქმნება მაკროგამეტებად, მიკროგამეტოციტების განვითარება კი მხოლოდ კოღოს ორგანიზმში მიმდინარეობს. მაკროგამეტები მიკროგამეტოციტებთან ერთად სისხლის წოვის დროს ხვდება კოღოს კუჭში; აქ მიკრო გამეტოციტი იძლევა რამდენიმე მიკროგამეტას, რომლებიც ერწყმიან მაკროგამეტებს და იქცევიან მოძრავ ზიგოტებად — ოოკინეტებად. ესენი იფარებიან გარსებით და გარდაიქმნებიან ოოცისტებად (ზიგოცისტებად). მათი მრავალჯერადი გაყოფით მიიღება მრავალი (10 ათასამდე) აქტიურად მოძრავი სპოროზოიტი, რომლებიც ხვდებიან სანერწყვე ჯირკვლებში და სისხლის წოვის დროს კვლავ მასპინძელში ხვდებიან. ადამიანის პარაზიტია პლაზმოდიუმის 4 სახეობა: Plasmodium vivax, Plasmodium malariae, Plasmodium falciparum და Plasmodium ovalis, რომელთა გადამტანია Anofeles-ის გვარის კოღოები. პრიმატების პარაზიტებია Plasmodium reichenowi, Plasmodium knowlesi და სხვა. დანარჩენი ხერხემლიანებისა — Plasmodium berghei, Plasmodium relictum, Plasmodium agamae, Plasmodium bufonis და სხვა.
ლიტერატურა
კატეგორია:უმარტივესები
ლინკმენასი
ლიტერატურა
კატეგორია:ლიეტუვის ტბები
სადედოფლო სასახლე და პარკი
სადედოფლო (Цари́цыно) - სასახლისა და პარკის ანსამბლი მოსკოვის სამხრეთით; დაარსდა იმპერატრიცა ეკატერინე II- ის ბრძანებით 1776 წელს.
სადედოფლო არის მე -18 საუკუნის ყველაზე დიდი ფსევდო-გოთური შენობა ევროპაში და ერთადერთი სასახლის კომპლექსი, რომელიც შექმნილია ამ სტილში. სასახლისა და პარკის ანსამბლის თავისებურებებმა დიდწილად განსაზღვრა ახალი მიმართულება რუსულ არქიტექტურაში: ყოფილი რუსეთის იმპერიის სხვადასხვა ნაწილში არის მე -18 საუკუნის ბოლოს და მე -19 საუკუნის დასაწყისის მრავალი შენობა, რომლებიც შეიქმნა მისი გავლენით.
ისტორია
1775 წლის გაზაფხულზე იმპერატრიცა ეკატერინე II, რომელიც კოლომენსკოიდან შავი ტალახის ტერიტორიაზე გადიოდა, მოიციბლა ამ ადგილების სილამაზით და მაშინვე იყიდა პრინც სერგეი დიმიტრიევიჩ კანტემირისგან. იმპერატრიცამ გადაიხადა 25,000 რუბლი ქონებისათვის, იმისდა მიუხედავად, რომ პრინცი მზად იყო ის გაეყიდა 20,000 -ად.
1775 წლის ივნისში, ეკატერინე მეორისთვის და მისი რჩეული კანტემიროვის სამკვიდროს მთავარი სახლის მახლობლად, ორ კვირაში აშენდა ექვსი ხის პატარა სასახლე (არქიტექტორი პიოტრ პლიუსკოვი) და რამდენიმე დროებითი ოფისისა და პარკის შენობა.
1775 წლის ზაფხული, იმპერატრიცამ და მისმა საიდუმლო მეუღლემ, რომლებიც ერთი წლით ადრე დაქორწინდნენ, სადედოფლოში გაატარეს. აქ ტარდებოდა არა მხოლოდ სასამართლო გასართობი, არამედ სახელმწიფო საბჭოს სხდომებიც [3]. დერჟავინის მოგონებების თანახმად, 1775 წლის 6 (19) აგვისტოს, უფლის ფერისცვალების დღეს, სადედოფლოში გაიმართა საზეიმო მიღება პრეობრაჟენსკის პოლკის შტაბის და მთავარი ოფიცრების საპატივცემულოდ, რომელთაგან ეკატერინე II იყო პოლკოვნიკი.
იმპერატრიცას მიერ სადედოფლოს შესყიდვა და მისი შემდგომი ბედი უკავშირდება კუჭუკ-კაინარძიის მშვიდობის წლისთავს, რომელიც დასრულდა რუსეთ-თურქეთის ომის 1768-1774 წლებში. 1775 წლის 10 ივლისს (21), ხოდინსკოიის ველზე გრანდიოზული დღესასწაულები გაიხსნა. ხოდინსკოიეს ველი იყო შავი ზღვის ალეგორია; ველზე შეიქმნა პავილიონები, რომლებსაც იმპერატრიცა ასახელებდა ციხესიმაგრეების სახელებს - სამხედრო ბრძოლების ადგილებს, გასართობ ობიექტებს ასახავდა დაპყრობილი ქალაქები. ს.მ. ლიუბეცკი, მე –19 საუკუნის სადედოფლოს მკვლევარი, აღწერს დღესასწაულს ასე:
"ხოდინსკოიეს ველმა წარმოადგინა ბრწყინვალე პანორამა: მასზე აღმართული იყო შენობების დიდი ნაწილი, რომელიც შეადგენდა მთელ დროებით ქალაქს. თითოეული შენობა, რომელიც გამოირჩევა თავისი ფერით, თურქული სტილით, მინარეთებით, კიოსკებით, საგუშაგო კოშკებით, ჰგავდა ციხესიმაგრეს, კუნძულს, ურდოს და გემს. მათ ერქვათ აზოვი, ტაგანროგი, ქერჩი, იენიკალე" და ა.შ
სამეფო აუზი
ზემო სამეფო აუზი ითვლება ყველაზე ლამაზად სადედოფლო სასახლისა და პარკის კასკადში. მისი ფართობია დაახლოებით 10 ჰექტარი, ხოლო მაქსიმალური სიღრმე 2 მეტრამდე აღწევს; აუზი წარმოიქმნება გოროდნია (გოროდენკა), იაზვენკა და ჩერეპიშკა (ჩერეპიშენკა) მდინარეების კაშხლებით. მცირე სასახლე და ოპერის თეატრი (პატარა სასახლიდან აუზამდე, პანდუსის კიბე, რომელიც არ შემორჩა) გადაჰყურებს მას; ლანდშაფტის პარკის ყველა პავილიონი მისკენ არის ორიენტირებული. ასევე აღსანიშნავია ხელოვნური კუნძულები.
სქოლიო
კატეგორია:მოსკოვის მუზეუმები
კასავიეხა
სქოლიო
კატეგორია:ავილის მუნიციპალიტეტები
Now Is the Time
Now Is the Time — კანადელი მომღერალ და კომპოზიტორ მეორე ალბომი, რომელიც ლეიბლმა MCA Records 1992 წლის აგვისტოში მხოლოდ კანადაში გამოუშვა. მომღერალმა ეს ალბომი ლესლი ჰაუსთან ერთად ჩაწერა, რომელიც მისი სადებიუტო ალბომ Alanis-ის (1991) პროდიუსერიც იყო.
სქოლიო
კატეგორია:ალანის მორისეტის ალბომები კატეგორია:1992 წლის ალბომები კატეგორია:MCA Records-ის ალბომები
Crassispira harfordiana
Crassispira harfordiana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კოჭობა
კოჭობა (Carpodacus) — ფრინველების გვარი ბეღურასნაირთა რიგისა. ფართოდაა გავრცელებული ევროპასა და აზიაში. საქართველოში გვხვდება დიდი (Carpodacus rubicilla) და ჩვეულებრივი კოჭობას (Carpodacus erythrina) კავკასიური ქვესახეობები. ყველაზე ფართოდ ჩვეულებრივი კოჭობაა (Carpodacus erythrina) გავრცელებული. მისი მასა 19-26 გრამს აღწევს. მამალი წითელია, მკერდზე უფრო კაშკაშა, ზურგი ჟოლოსფერია, ფრთები და ბოლო — მურა-წითელი. დედალი კოჭობა მორუხო-მურაა, სხეულის ქვედა მხარე უფრო ღია ფერისაა. ბინადრობს მთებში. გადამფრენია. ბუდეს იკეთებს ხეზე. დებს 3-6 კვერცხს. იკვებება მცენარის თესლით, კენკრით, ყვავილებით, მწერებით.
ლიტერატურა
*
907
თარიღი უცნობია
*
ბოიგუ
ბოიგუ (Boigu Island) — ყველაზე ჩრდილოეთით მდებარე დასახლებული კუნძული კვინსლენდში, ავსტრალია. იგი არის ტორესის სრუტის კუნძულების ჯგუფის წევრი. პაპუა-ახალი გვინეა მხოლოდ 6 კმ-ითაა დაშორებული კუნძულიდან.
გეოგრაფია
კუნძული ფორმირებულია ალუვიონური ნალექებისგან, რომლებიც სრუტეში მოხვდნენ ახალი გვინეის მდინარეებიდან და თანდათან შეეთვისნენ მარჯნის პლატფორმას. ბოიგუში ხდება ხშირი წყალდიდობები, არის დიდი რაოდენობით ჭაობები მანგროს ტყეებით.
ისტორია
1871 წლის 8 ივლისს კუნძულზე გადმოსხდნენ პირველი ქრისტიანი მისიონერები — ლონდონის მისიონერთა საზოგადოების წევრები, მიუხედავად ამისა ადგილობრივი მაცხოვრებლები მათ მტრულად შეხვდნენ.
მოსახლეობა
ბოიგუ — ავსტრალიის ყველაზე ჩრდილოეთი დასახლებული კუნძულია. 2006 წლის მონაცემებით, მასზე ცხოვრობდა 283 ადამიანი, რომლებიც ტრადიციულად იყოფიან ექვს კლანად. მათ შორის დიდი უმრავლესობა (258 ადამიანი) ავსტრალიის ძირძველი მოსახლეობის წარმომადგენელია (ტორესის სრუტის კუნძულელები და ავსტრალიელი აბორიგენები). ძირითადი სასაუბრო ენაა — კალა-ლაგავ-ია (ამ ენაზე საუბრობს 174 ადამიანი) და ტორესის სრუტის კრეოლური ენა (82 ადამიანი). სახლში ინგლისურ ენაზე საუბრობს კუნძულელთა მხოლოდ 6,4 %. ძირითადი რელიგიაა — ქრისტიანობა (ანგლიკანობა). კუნძულზე მოქმედებს აეროდრომი.
სქოლიო
კატეგორია:ავსტრალიის კუნძულები კატეგორია:ტორესის სრუტის კუნძულები
კავკასიის ისტორიულ-არქეოლოგიური ინსტიტუტი
კავკასიის ისტორიულ-არქეოლოგიური ინსტიტუტი — დაარსდა თბილისში 1917 წლის 1 ივლისს. ეს იყო პირველი ინსტიტუტი რუსეთის მეცნიერებათა აკადემიის სისტემაში. დაარსების ინიციატორი და ოფიციალური ხელმძღვანელი იყო აკადემიკოსი ნიკო მარი. ინსტიტუტის ძირითად მიზანს შეადგენდა კავკასიის მოსახლეობისა და მისი მონათესავე ხალხთა ენებისა და ისტორიის შესწავლა, კავკასიისმცოდნეობასთან დაკავშირებული სამეცნიერო დისციპლინების განვითარება, ყოფილ კავკასიის სამეფისნაცვლოს ფარგლებში არსებული მატერიალური და სულიერი კულტურის ძეგლების რეგისტრაცია-დაცვა.
1931 წელს ინსტიტუტს დაემატა საბუნებისმეტყველო მეცნიერების განყოფილება და ეწოდა სსრკ მეცნიერებათა აკადემიის კავკასიისმცოდნეობის ინსტიტუტი, რომლის ბაზაზეც 1932 წელს შეიქმნა სსრკ მეცნიერებათა აკადემიის ამიერკავკასიის ფილიალი. 1933 წელს ამიერკავკასიის ფილიალის ბაზაზე ჩამოყალიბდა სსრკ მეცნიერებათა აკადემიის ამიერკავკასიის ფილიალის საქართველოს განყოფილება. 1935 წელს მოხდა სსრკ მეცნიერებათა აკადემიის ფილიალის რეორგანიზაცია: ჩამოყალიბდა 3 დამოუკიდებელი ფილიალი —აზერბაიჯანის, საქართველოს და სომხეთის. 1941 წლის თებერვალში საქართველოს ფილიალის ბაზაზე ჩამოყალიბდა საქართველოს სსრ მეცნიერებათა აკადემია — ამჟამად საქართველოს მეცნიერებათა აკადემია.
1936 წელს კავკასიისმცოდნეობის ინსტიტუტს ეწოდა აკადემიკოს ნიკო მარის სახელობის ამიერკავკასიის ხალხთა ისტორიის, მატერიალური კულტურის, ენისა და ლიტერატურის ინსტიტუტი, 1936 წლის ივლისიდან კი აკადემიკოს ნ. მარის სახელობის ენის, ისტორიისა და მატერიალური კულტურის ინსტიტუტი („ენიმკი“).
ინსტიტუტი აწყობდა სამეცნიერო ექსპედიციებს, ლექცია-მოხსენებებს. მჭიდრო კონტაქტი ჯქონდა ამიერკავკასიის და ჩრდილოეთ კავკასიის სამეცნიერო წრეებთან. ჰქონდა აგრეთვე პერიოდული ორგანო — „კავკასიის ისტორიულ-არქეოლოლოგიური ინსტიტუტის მოამბე“.
ენიმკი 1941 წელს გაიყო ორ ინსტიტუტად: „ისტორიის ინსტიტუტი“ და „აკად. ნ. მარის ენის ინსტიტუტად“.
MCA Records
MCA Records (ემ-სი-ეი რეკორდსი) — იყო აშშ-ში დაფუძნებული ხმისჩამწერი კომპანია, რომელიც აშშ-ის მუსიკის კორპორაციას ეკუთვნოდა. ეს უკანასკნელი შემდგომში უფრო დიდი — ემ-სი-ეი მიუზიკ ინტერტაინმენტ გრუპის ნაწილი გახდა (ამჟამინდელი იუნივერსალ მიუზიკ გრუპი) და დღემდე მის ნაწილად რჩება. ემ-სი-ეი რეკორდსი 2003 წელს გეფენ რეკორდსმა შეიერთა.
კავკასიის ისტორიულ-არქეოლოგიური ინსტიტუტი
ლიტერატურა
კატეგორია:რუსეთის იმპერიის სამეცნიერო ორგანიზაციები კატეგორია:საქართველოს სამეცნიერო ორგანიზაციები კატეგორია:საქართველოს სსრ-ის სამეცნიერო ორგანიზაციები
MCA Records
კატეგორია:აშშ-ის ხმისჩამწერი ლეიბლები
სიკვდილი მძიმე შრომაა
სიკვდილი მძიმე შრომაა — სირიელი მწერლის, ხალიდ ხალიფას რომანი. გამოქვეყნდა 2016 წელს, 2019 წელს ითარგმნა ინგლისურ ენაზე. რომანი მოგვითხრობს სამი და-ძმის – ბოლბოლის, ჰუსეინისა და ფატიმას – მოგზაურობაზე, რომლებიც ასრულებენ მამის უკანასკნელ სიკვდილს, მიაბარონ მისი ნეშტი მშობლიურ სოფელ, ანაბიას და თავისი დის, ლეილას, გვერდით დაკრძალონ. დამასკოდან ანამიაბმდე მათი რამდენიმედღიანი მგზავრობა სირთულეებით – დაძაბულობითა და ძალადობით – აღსავსე მძიმე მოგზაურობად იქცევა, რადგან ისინი შეიარაღებული კონფლიქტის ტერიტორიაზე გადაადგილებიან და მუდმივად უწევთ საკონტროლო პუნქტების გავლა და სხვა გამოუვალი მდგომარეობების დაძლევა.
რომანი წარდგენილი იყო წიგნის ეროვნულ ჯილდოზე.
წინარე ისტორია
რომანი დაიწერა სირიის სამოქალაქო ომის (2011-დღემდე) ფონზე. მაშინ სირიის ხელისუფლება საკუთარი მოსახლეობის დასამორჩილებლად ქიმიურ იარაღას იყენებდა, რაც ხალხის მათდამი უნდობლობას კიდევ უფრო ზრდიდა. ქვეყანაში ცხოვრება სახიფათო გახდა, რადგან ქალაქები და გზები საომარ ზონებად იქცა.
2013 წელს, ამ სირთულეებით აღსავსე ძალადობრივი კონფლიქტის დროს, ხალიდ ხალიფამ გულის შეტევა განიცადა. საავადმყოფოში ყოფნის პერიოდში, ბობმების ხმაურით გარშემორტყმული მწერალი ფიქრობდა იმაზე, თუ რა დაემართებოდა მის სხეულს ომში სიკვდილის შემთხვევაში. მისი ეს ფიქრები შთაგონება გახდა რომანისა, რომელიც საომარ ზონაში გვამის დაკრძალვასა და მასთან დაკავშირებულ ოჯახურ კონფლიქტზე მოგვითხრობს.
გამოხმაურება
ელიოტ აკერმენმა The New York Times-დან ხალიფა უილიამ ფოლკნერს შეადარა და აღნიშნა, რომ ამ რომანით ავტორმა ფოლკნერის მემკვიდრის ტიტულზე გამოთქვა პრეტენზია.
სქოლიო
კატეგორია:არაბულენოვანი რომანები კატეგორია:2016 წლის რომანები
Crassispira harpularia
Crassispira harpularia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Breathe (პინკ ფლოიდის სიმღერა)
„Breathe“ — მეორე სიმღერა ინგლისური პროგრესული როკ-ჯგუფ პინკ ფლოიდის ალბომიდან The Dark Side of the Moon, რომელიც უერთდება შემდეგ კომპოზიციას, „On the Run“. ამ სიმღერაში, პირველად ალბომზე ჟღერს ტექსტი, დაწერილი როჯერ უოტერსის მიერ. სიმღერაში მთავარ ვოკალურ პარტიას ასრულებს დეივიდ გილმორი - წარმოდგენილია მისი ორმაგი ვოკალი, სადაც ერთ-ერთი არხი პოლიფონიურად ეწყობა მეორეს.
სიმღერა არის ალბომის ერთგვარი პროლოგი, წინა კომპოზიციასთან, „Speak to Me“ ერთად. სიმბოლურად ის აღნიშნავს დაბადებას, რადგან ტექსტის ავტორი მიმართავს უცნობ პიროვნებას (სავაუდოდ, ახლადშობილს), რომელსაც მომავალი ცხოვრებისათვის რჩევა-დარიგებას აძლევს.
სქოლიო
კატეგორია:პინკ ფლოიდის სიმღერები კატეგორია:1973 წლის სიმღერები კატეგორია:სიმღერები დეივიდ გილმორის ავტორობით კატეგორია:სიმღერები როჯერ უოტერსის ავტორობით
ბანჯარმასინი
ბანჯარმასინი (Banjarmasin) — ქალაქი ინდონეზიაში, კუნძულ კალიმანტანზე, სამხრეთ კალიმანტანის რეგიონში. მდებარეობს დელტაზე, მდინარე ბარიტოსა და მარტაპურის შესართავთან. 2010 წლის აღწერის მონაცემებით მოსახლეობა 625 395 ადამიანს შეადგენს.
ქალაქს ემსახურება საერთაშორისო აეროპორტი და ნავსადგური. ძირითადი ეკონომიკური საქმიანობებია ტრანსპორტი და კომუნიკაციები, მრეწველობა, ვაჭრობა.
სქოლიო
კატეგორია:ინდონეზიის ქალაქები
ტყიბული
ტყიბული  — ქალაქი დასავლეთ საქართველოში, იმერეთის მხარეში, ტყიბულის მუნიციპალიტეტის ადმინისტრაციული ცენტრი.
გეოგრაფია
მდებარეობს ნაქერალას ქედის სამხრეთით, მდინარე ტყიბულას ნაპირზე, ზღვის დონიდან 590 მეტრზე.
ტყიბულში ზღვის ნოტიო სუბტროპიკული ჰავაა. იცის ზომიერად ცივი ზამთარი და ხანგრძლივი თბილი ზაფხული. საშუალო წლიური ტემპერატურაა 12,2°C, იანვრისა 2,6°C, ხოლო ივლისისა 21°C. ნალექები 2140 მმ წელიწადში.
ისტორია
ტყიბული (ტყვიბული) ისტორიულ წყაროებში პირველად 1259-1293 წლით დათარიღებულ ძეგლში იხსენიება. ფეოდალურ ხანაში ტყიბული აგიაშვილების საგვარეულოს მიეკუთვნებოდა. 1825 წელს აღმოჩენილ იქნა ქვანახშირის საბადო. 1846 წელს დაიწყო ქვანახშირის მოპოვება. 1887 წელს გაყვანილ იქნა ქუთაისი–ტყიბულის სარკინიგზო ხაზი და ქვანახშირის მოპოვებამ მნიშვნელოვან მასშტაბს მიაღწია. 1939 წლის 20 სექტემბერს სოფელი ტყიბულისა და დაბა ტყიბულის გაერთიანების შედეგად შეიქმნა ქალაქი ტყიბული. ქვანახშირის მოპოვებამ მაქსიმუმს მიაღწია 1950-იან წლებში, აშენდა ქავანახშირის გამამდიდრებელი ფაბრიკა. 1980-იან წლებში მოქმედებდა 4 შახტი. ქვანახშირის ძირითადი მომხმარებელი იყო რუსთავის მეტალურგიული კომბინატი. საბჭოთა კავშირის დაშლის შემდეგ შახტებში ქვანახშირის მოპოვება პრაქტიკულად შეწყდა, ქვანახშირის გამამდიდრებელი ფაბრიკა კი დაინგრა. 2006 წელს ქვანახშირის მოპოვება აღდგა ორ შახტაში, განახლდა ქვანახშირის გამამდიდრებელი ფაბრიკა.
დემოგრაფია
2014 წლის აღწერის მონაცემებით ქალაქში ცხოვრობს 9770 ადამიანი.
ეკონომიკა
ტყიბულის ეკონომიკის ძირითადი დარგია ქვანახშირის მრეწველობა. ქალაქში ასევე მოქმედებს ჩაის ფაბრიკა. ქალაქში მდებარეობს შაორის ჰიდროელექტროსადგური. ჰესს წყალი მიეწოდება შაორის წყალსაცავიდან. სადგურის რომლის საპროექტო სიმძლავრე 38.4 მგვტ.-ია, ხოლო საშუალო სიმძლავრე ― 28.0 მგვტ.
ტრანსპორტი
ტყიბული საავტომობილო გზებით უკავშირდება თერჯოლას, ქუთაისსა და ამბროლაურს. არის რკინიგზის ბოლო სადგური ქუთაისი-ტყიბულის სარკინიგზო ხაზზე. ტყიბული სარკინიგზო ხაზით თბილისიდან დაშორებულია 264 კმ-ით, ხოლო მანძილი ქუთაისიდან 42 კმ-ით.
განათლება და კულტურა
ტყიბულში არის 6 საჯარო სკოლა და ექვსი საბავშვო ბაღი, 5 ბიბლიოთეკა. კულტურის დაწესებულებებიდან აღსანიშნავია ქალაქის კულტურის ცენტრი (სახალხო თეატრი), რომლის დარბაზი გათვლილია 500 მაყურებელზე, მოსწავლე-ახალგაზრდობის სასახლე, სამხატვრო სკოლა, ხელოვნების სკოლა, ბავშვთა ქორეოგრაფიული სტუდია.
ქალაქში მოქმედებს ჯანდაცვის რამდენიმე დაწესებულება: მრავალპროფილიანი საავადმყოფო, დიაგნოსტიკური ცენტრი და სასწრაფო სამედიცინო სამსახური - 03.
ქალაქში არის საფეხბურთო კლუბი „მეშახტე“ და ცენტრალური საფეხბურთო სტადიონი.
სქოლიო
კატეგორია:იმერეთის მხარის ქალაქები
დიმიტრი მჭედლიძე
დიმიტრი მჭედლიძე (დ. 14 იანვარი, 1904, სოფ. სვირი, ზესტაფონის რაიონი — გ. 21 დეკემბერი, 1983) — ქართველი მომღერალი. საქართველოს სსრ სახალხო არტისტი. იყო საქართველოს სსრ უმაღლესი საბჭოს IV–V მოწვევის დეპუტატი.
1925 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია, ხოლო 1932 წელს ლენინგრადის სახელმწიფო კონსერვატორია. 1927–1932 წლებში იყო ლენინგრადის ოპერისა და ბალეტის თეატრის სოლისტი, 1933–1952 წლებში სსრკ მოსკოვის დიდი თეატრის სოლისტი, 1950–1952 წლებში — ამ თეატრის სარეპერტუარო ნაწილისა და საოპერო დასის გამგე. 1952–1963 და 1967–1973 წლებში იყო ზაქარია ფალიაშვილის სახელობის თბილისის ოპერისა და ბალეტის თეატრის დირექტორი და სამხატვრო ხელმძღვანელი, 1969–1973 წლებში — ამ თეატრის ფილიალის, ქუთაისის საოპერო თეატრის დირექტორი. ფლობდა  ტემბრის ხმას (ბანი). შესრულებული აქვს, მთავარი პარტიები: ცანგალა (ზაქარია ფალიაშვილის „დაისი“), ბორისი (მოდესტ მუსორგსკის „ბორის გოდუნოვი“), მეწისქვილე (ალექსანდრე დარგომიჟსკის „ალი“), მეფისტოფელი (შარლ გუნოს „ფაუსტი“), გუდალი (ანტონ რუბინშტეინის „დემონი“). 1955 წლიდან იყო ვანო სარაჯიშვილის სახელობის თბილისის სახელმწიფო კონსერვატორიის პედაგოგი, მისი მოწაფეები იყვნენ: თამაზ ლაფერაშვილი, ჯემალ მდივანი, რამაზ კუბლაშვილი. ავტორია წიგნისა „ქართველ მომღერალთა სამი თაობა“ (1968, თბილისი).
რესურსები ინტერნეტში
კატეგორია:ქართველი საოპერო მომღერლები კატეგორია:დაბადებული 14 იანვარი კატეგორია:დაბადებული 1904 კატეგორია:გარდაცვლილი 21 დეკემბერი კატეგორია:გარდაცვლილი 1983 კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:საქართველოს სსრ-ის V მოწვევის უმაღლესი საბჭოს დეპუტატები კატეგორია:თბილისის სახელმწიფო კონსერვატორიის კურსდამთავრებულები კატეგორია:ზესტაფონის მუნიციპალიტეტში დაბადებულები კატეგორია:საქართველოს სსრ-ის სახალხო არტისტები დ
სუკი
სუკი — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ილორის თემი), შავიზღვისპირა დაბლობზე. ზღვის დონიდან 15 მ, ოჩამჩირიდან 5 კმ. 2008 წლიდან ოკუპირებულია რუსეთის ფედერაციის მიერ.
ლიტერატურა
კატეგორია:ილორის თემის სოფლები